Šams Pahlavi tai Shahdokht Shams ul-Mulk Pahlavi (18. lokakuuta 1917 Teheran – 29. helmikuuta 1996 Santa Barbara, Kalifornia) oli Mohammad Reza Pahlavin, Iranin viimeisen šaahin, sisar. Heidän isänsä oli Reza Pahlavi. Pahlavi-dynastian aikana Šams Pahlavi oli Iranin punaisen ristin puheenjohtaja. Hän oli kääntynyt katolilaiseksi 1940-luvulla. Iranin vallankumouksen jälkeen hän muutti Santa Barbaran kaupunkiin, Kaliforniaan. Hän asui siellä kuolemaansa asti.